als_Latn dik_Latn sag_Latn
Pas aksidentit,
futbollistët i
bashkohen Burrelit
Suad Kaloshi, Arlind Pirani e Admir Ujkaj janë përfshirë dy ditë më parë në një aksident rrugor teksa udhëtonin nga Shkodra drejt qytetit të Burrelit. Fatmirësisht ato nuk kanë pësuar dëmtime fizike, por thonë se një automjet tjetër u zuri rrugën në hyrje të qytetit të Lezhës. Tre futbollistët pranojnë se kanë pësuar aksident por fajësojnë drejtuesin e automjetit që i pengoi në lëvizjen e tyre normale. “Ishte diçka që nuk na kishte ndodhur kurrë. Po udhëtonim normalisht. Krejt papritur një makinë tjetër erdhi e përplas me makinën tonë. Ne kishim dy alternativa, ose të binim në humnerë, ose të pranonim goditjen e mjetit tonë”, thanë tre futbollistët e Burrelit. Vetëm një pasdite ata kanë munguar në stërvitjen e ekipit, ndërkohë dje i janë bashkuar ekipit dhe po stërviten për ndeshjen me Kamzën. Me të dëgjuar lajmin për aksidentin e ndodhur drejtues e futbollistë të Burrelit janë interesuar për shëndetin e Kaloshit, Piranit e Ujkajt. Megjithëse të traumatizuar, për atë që u ka ndodhur, tre futbollistët kanë vijuar normalisht përgatitjet për ndeshjen e radhës. Madje ato thonë se janë në formë të mirë sportive dhe se do të luajnë fort për të marrë pikë në përballjen me Kamzën. ALBI LALA
Greca prenoton golin,
rikthehet Agastra në Pukë
Pukjanët nuk kanë ndërmend që të ndalen, synojnë vazhdimin e rekordit dhe fitore për të ruajtur kreun ndaj Adës
Gani PEMA
Bedri Greca, është një nga pikat e forta të skuadrës pukjane, ku ka tre sezone që luan si titullarë. Greca më parë ka qenë pjesë e skuadrës së Skraparit, ndërkohë që për të dy sezone më parë janë interesuar edhe skuadra të Superligës. Por, ai nuk e “tradhtoi” Tërbunin për faktin se në këtë ekip është ambientuar shumë mirë, por është kthyer në një idhull të tifozerisë pukjane. Në një prononcim për “Sport Ekspres”, shënuesi më i mirë i ekipit të trajnerit Plori ka pohuar: “Kam besim se me këtë skuadër ne do të ngjitemi në elitë, madje dhe do të shpallemi kampionë. E kemi dominuar garën, pasi kemi kualitete dhe me meritë jemi në vend të parë. Në lojë, aktualisht janë edhe nëntë finale, ne besojmë dhe deri në fund nuk do të ndalemi më, duke realizuar kështu një rekord si asnjë ekip tjetër i kësaj kategorie. Gara është e hapur dhe unë besoj se ne do t’ia dalim që të bëjmë realitet ëndrrën tonë të përbashkët që është ngjitja për herë të parë e Tërbunit në elitën e futbollit shqiptar”, ka pohuar Greca që është edhe shënuesi më i mirë i skuadrës së Tërbunit.
AGASTRA – Mustafa Agastra, sulmuesi i skuadrës pukjane, i cili u largua drejt Gjermanisë në mbyllje të fazës së parë, dje është rikthyer dhe do të vijojë karrierën në skuadrën pukjan e. Agastra, në tre sezonet e fundit ka qenë një nga pikat e forta të Tërbunit dhe ai synon që me këtë skuadër të kapë edhe Superligën ashtu si te Partizani dy vite më parë. Gani Pema
Ndreca i bindur: Mamurrasi
s’heq dorë nga Superliga!
Një staf drejtues mjaft i konsoliduar me donatorë dhe përgjegjës që do të drejtojnë ekipin deri në mbyllje të këtij sezoni që ka synim arritjen e Superligës. Në këtë fundjavë, udhëtimi i transfertës së skuadrës është Kavaja, prova e parë e një tekniku të huaj por me përvojë në futboll çka është krijuar dhe besimi i plotë nga stafi drejtues i skuadrës së futbollit të Mamurrasit.
Presidenti Ded Ndreca, bashkë me donatorët e skuadrës janë optimistë dhe të bindur se skuadra nuk do të ndalet, madje do të marrë pikët e plota. “Luajmë ndeshje të vështirë, me një ekip me emër dhe kualitete, por ne nuk do të dorëzohemi, por do të synojmë tri pikët. Natyrisht që ndryshimet e ndodhura në skuadër shpresoj që të ndikojnë për mirë. Unë kam besim se skuadra jonë, falë kalendarit, në fund të garës do të jetë në krye dhe do të realizojë misionin që ne kemi, daljen në Superligë”, ka pohuar presidenti i Mamurrasit, Ded Ndreca.
Iliria s’i diskuton
3 pikët ndaj Adës
“Nuk do diskutojmë fitoren dhe në ndeshjen e radhës, – kështu kanë deklaruar dy teknikët e skuadrës fushë-krujase. Fatmir Sala dhe Afrim Deliu kanë të gatshëm ekipin e tyre në përballjen e radhës në shtëpi ndaj koplikasve. Miqtë ndodhen në pozicion kritik pasi janë fundosur në renditje, ndërsa skuadra fushë krujase po ruan pozicionin komod. Kjo ndeshje duhet vlerësuar seriozisht nga tërë grupi i lojtarëve pasi kundërshtari do të kërkojë marrjen e pikëve ndaj të tilla ekipe paraqesin rrezik ndaj duhet vlerësuar. Sala në rolin e kreut të pankinës dhe Deliu një emër i njohur në futbollin fushë-krujas dhe jo vetëm, kanë marshuar mirë në këtë sezon me ekipin e tyre të Ilirisë duke ruajtur qëndrimin e ekipit në renditje falë dhe një grupi të lojtarëve. Adelajda Hima
Kastrioti, premio
në rast fitoreje
Nderim GOCI
Admistratori i klubit, Altin Hoxha, për gazetën “Sport Ekspres” bëri të ditur se skuadra do të shpërblehet për fitoren në rast fitoreje. Por, shuma që do të përfitoj skuadra në rast arritjes një objektivi të tillë ka të ngjarë të bëhet e ditur ditën e sotme. Një psikozë të tillë e përforcon edhe zv. trajneri krutan, Gëzim Rama, që për gazetën “Sport Ekspres”, mes të tjerash do të shprehej se: “Ndeshja ndaj Besëlidhjes parashikohet të jetë e fortë. Por, ne jemi të vendosur që në fushën e lojës, të hyjmë me objektivin e qartë, që do të jetë fitorja. Kam besim se një objektiv të tillë do të arrijmë pasi dhe lojërat e skuadrës nga ndeshje në ndeshje kanë ardhur duke u rritur. Jemi në fazën finale të kampionatit dhe çdo hap i gabuar kushton shtrenjtë”, do të shprehej mes të tjerash zv. trajneri krutan, Gëzim Rama. Ndërkohë skuadra krutane në ndeshjen ndaj Besëlidhjes, ka dy mungesa të sigurta. Bëhet fjalë për Pashajn e ndëshkuar nga Komisioni i Displinës dhe Pengilin i ngarkuar me tre kartonë të verdhë. Ndërkohë në dyshim shihet dhe aktivizimi i kapitenit Hoxha, i cili këto ditë ka zhvilluar stërvitje të diferencuar. Kurse trajneri Rustami bën të ditur se në skuadër është rikthyer pas një dëmtimi, elbasanasi Roshi.
Ibrahimllari: Kamza s’hap
rrugë, ndaj Burrelit për tre pikë
Skuadra e Kamzës, po i jep dorën e fundit përgatitjeve për ndeshjen e radhës ndaj Burrelit të vendit të katër. Drejtuesit kamzali po i japin rëndësinë e duhur ndeshjes së nesërme, pasi një fitore e vendasve do të konsolidoj shumë pozitat e skuadrës në renditje. Në të njëjtën linjë me drejtuesit e klubit është dhe mbrojtësi Beqir Ibrahim llari që për gazetën “Sport Ekspres”, do të shprehej se: “Objektivi ynë i vetëm ndaj matjanëve është marrja e tre pikëve, çdo objektiv tjetër do ta ndërlikoj disi pozitat në renditje. Jemi përgatitur për ta kaluar me sukses ndeshjen në fjalë, pavarësisht cilësisë që ka kundërshtari“, do të shprehej mes të tjerash, mbrojtësi Beqir Ibrahimllari, që ka të parin sezon që mbron ngjyrat e skuadrës së Kamzës. Ndërkohë skuadra do të vijoj de sot përgatitjet për ndeshjen ndaj formacionit të Farrukut. Sipas numrit të stolit të Kamzës, skuadra në ndeshjen e nesërme do të jetë e plotë. N. Goci
als_Latn als_Latn als_Latn als_Latn vec_Latn als_Latn als_Latn swh_Latn als_Latn als_Latn als_Latn als_Latn als_Latn als_Latn oci_Latn als_Latn als_Latn vec_Latn als_Latn fij_Latn als_Latn zsm_Latn als_Latn als_Latn